ai4bharat/Pralekha huggingface dataset:
యువజన వ్యవహారాలు, క్రీడల మంత్రిత్వ శాఖ
మరింత ప్రముఖ అథ్లెట్లకు అవకాశం కల్పించడానికి ఎన్ఎస్ఎన్ఐఎస్ పాటియాలా కోచింగ్ కోర్సు దరఖాస్తు చేసుకోడానికి ప్రవేశాల అర్హతలలో సడలింపును ప్రకటించింది
2020-21 సెషన్ నుండి పాటియాలాలోని నేతాజీ సుభాస్ నేషనల్ ఇన్స్టిట్యూట్ ఆఫ్ స్పోర్ట్స్  లో పురుషులు, మహిళలు కలిసి 46 మంది అథ్లెట్లు, మొదటిసారి ప్రయత్నంలో స్పోర్ట్స్ కోచింగ్లోని ఫ్లాగ్షిప్ డిప్లొమా కోర్సులో ప్రత్యక్ష ప్రవేశం పొందుతారు. ఈ నిర్ణయాన్ని కేంద్ర యువజన వ్యవహారాలు, క్రీడల శాఖ మంత్రి శ్రీ కిరణ్ రిజిజు మే నెలలో ప్రకటించారు. ఇప్పుడు, కోర్సులో ప్రఖ్యాత అథ్లెట్ల ఎక్కువ సంఖ్యలో పాల్గొనేలా చేసే ప్రయత్నంతో, ఇంతకుముందు పేర్కొన్న కొన్ని ప్రవేశ ప్రమాణాలను సడలించాలని నిర్ణయించారు.
ప్రఖ్యాత అథ్లెట్లందరికీ విద్యా అర్హత 10 + 2 గా ఉండగా, క్రీడా విజయాల ప్రమాణాలలో మార్పులు తీసుకొచ్చారు, తద్వారా ఎక్కువ మంది ఆసియా, కామన్వెల్త్ పతక విజేతలు సీనియర్ వరల్డ్ ఛాంపియన్షిప్లో పాల్గొనేవారు ఈ కోర్సులో చేరడానికి వీలు కల్పించారు. అంతకుముందు, అభ్యర్థి సీనియర్ ప్రపంచ ఛాంపియన్షిప్లో పతకం సాధించడం తప్పనిసరి, అయితే, కొత్త ప్రమాణాల ప్రకారం ఈవెంట్లలో పాల్గొన్న అథ్లెట్లు కూడా దరఖాస్తు చేసుకోవడానికి అర్హులు. ఒలింపిక్స్లో పాల్గొన్న శ్రేష్ఠులైన అథ్లెట్లు స్వయంచాలకంగా కోర్సుకు దరఖాస్తు చేసుకోవడానికి అర్హులు.
ఈ నిర్ణయం గురించి స్పోర్ట్స్ అథారిటీ ఆఫ్ ఇండియా డైరెక్టర్ జనరల్ సందీప్ ప్రధాన్ మాట్లాడుతూ, "భారతదేశంలో పెరుగుతున్న క్రీడా పర్యావరణ వ్యవస్థ, అభివృద్ధి చెందుతున్న అవసరాలను తీర్చాల్సిన అవసరం ఉన్నందున కోచింగ్ వృత్తిలో ప్రముఖ భారత అథ్లెట్లను చేర్చడం చాలా ముఖ్యం. దేశంలో అందుబాటులో ఉన్న ఉత్తమ ప్రతిభను ఆకర్షించడం. శ్రేష్ఠులైన అథ్లెట్లకు ప్రవేశ ప్రమాణాలలో సడలింపు, వారిలో ఎక్కువ సంఖ్యలో ఈ కోర్సుకు దరఖాస్తు చేసుకోవడానికి అర్హత ఉన్నట్లు నిర్ధారిస్తుంది" అని అన్నారు.
23 మంది క్రీడలకు 46 మంది ప్రముఖ అథ్లెట్లు  ఎంపిక జరుగుతుంది. వారు ప్రవేశ పరీక్షకు హాజరు కానవసరం లేదు, ఇది కోర్సు చరిత్రలో మొట్టమొదటిసారిగా ఆన్లైన్లో తయారు చేశారు. . కోర్సు కోసం నేరుగా జాబితా రూపొందించిన అన్ని ప్రముఖ అథ్లెట్లు ఇతర అభ్యర్థులతో పాటు వైద్య, శారీరక పరీక్షలు చేయవలసి ఉంటుంది.
ఒకే క్రీడాంశం నుండి ఇద్దరు ప్రముఖ అథ్లెట్లు దరఖాస్తు చేసుకుంటే, తుది అభ్యర్థిని గుర్తించడానికి పాయింట్-సిస్టమ్ను అమలు చేస్తారు.
ప్రఖ్యాత అథ్లెట్ల ప్రమాణాలలో సడలింపును దృష్టిలో ఉంచుకుని, కోర్సులో నమోదు కోసం ఆన్లైన్ దరఖాస్తును సమర్పించే చివరి తేదీని జూలై 31 వరకు పొడిగించాలని నిర్ణయించారు. ప్రముఖ అథ్లెట్లు కాకుండా ఇతర అభ్యర్థులకు, కరోనా మహమ్మారి వల్ల గ్రాడ్యుయేషన్ స్థాయి-డిగ్రీ కోర్సుల చివరి సంవత్సరం ఫలితాల కోసం ఎదురుచూస్తున్న అభ్యర్థుల ప్రస్తుత పరిస్థితులకు అనుగుణంగా లేదా వారు చేరిన విశ్వవిద్యాలయాలు ఇంకా గ్రాడ్యుయేషన్ స్థాయి డిగ్రీ కోర్సుల తుది పరీక్షను నిర్వహించకపోతే ఆన్లైన్లో కూడా దరఖాస్తు చేసుకోవచ్చు. డిప్లొమా కోర్సులో ప్రవేశం అయితే 2020 సెప్టెంబర్ 30 లోపు ఫైనల్ ఇయర్ పాసింగ్ సర్టిఫికేట్ పొందాలి.
ఆరోగ్య, కుటుంబ సంక్షేమ మంత్రిత్వ శాఖ
60 లక్షలకు పైగా కోలుకున్న బాధితులతో మరోమైలురాయి దాటిన భారత్
వరుసగా 8 రోజులుగా రోజుకు 1000 కంటే తక్కువ మరణాలు
అధిక కేసులున్న 5 రాష్ట్రాల్లోనే సగం పైగా కోలుకుంటున్న కేసులు
భారత దేశం ఈ రోజు మరీ మైలురాయి దాటింది. ఇప్పటివరకు కోవిడ్ నుంచి కోలుకున్నవారి మొత్తం సంఖ్య 60 లక్షలు దాటింది. కచ్చితంగా చెప్పాలంటే 60, 77, 976 గా నమోదైంది. ప్రతిరోజూ కోలుకుంటున్నవారి సంఖ్య పెరుగుతూ వస్తూండటంతో దేసవ్యాప్తంగా గడిచిన 24 గంటల్లో 89,154 మంది కోలుకున్నారు.
దేశమంతటా వైద్యపరమైన మౌలికసదుపాయాలు మెరుగు పడటంతో కేంద్రప్రభుత్వం సూచనలమేరకు రాష్టాలు, కేంద్ర పాలిత ప్రాంతాలు అమలు చేస్తున్న ప్రామాణిక చికిత్సా నియమాలు, అంకిత భావంతో చేస్తున్న కృషి, డాక్టర్లు, పారామెడికల్ సిబ్బంది అందించిన నిస్వార్థ సేవల ఫలితంగా ప్రతిరోజూ కోవిడ్ మరణాలు తగ్గుతూ వస్తున్నాయి.అదే విధంగా కోలుకుంటున్న పాజిటివ్ కేసుల సంఖ్య పెరుగుతూ వస్తోంది. వరుసగా గడిచిన 8 రోజులలో కొత్తగా నమోదవుతూ వస్తున్న రోజువారీ మరణాలు వెయ్యికంటే తక్కువగా ఉంటున్నాయి. గత 24 గంటల్లో 918 మరణాలు నమోదయ్యాయి.
ప్రస్తుతం చికిత్సలో ఉన్న కేసులు 8,67,496 ఉన్నాయి. ఈ విధంగా చికిత్స పొందుతూ ఉన్నవారి సంఖ్య క్రమంగా తగ్గుతూ, గడిచిన మూడు రోజులలో 8 లక్షల స్థాయిలో ఉన్నాయి.
జాతీయ స్థాయిలో కోలుకున్నవారి శాతం మరింత పెరుగుతూ ప్రస్తుతం 86.17% చేరింది. ఇలా కోలుకున్నవారి శాతం పెరుగుతూ ఉండటం వల్ల అంతర్జాతీయ స్థాయిలో కోలుకున్నవారి సంఖ్యపరంగా భారత్ స్థానం మెరుగుపడుతూ వస్తోంది. గరిష్టంగా చికిత్సలో ఉన్న కోవిడ్ బాధితులలో అత్యధికశాతం  ఉన్న రాష్ట్రాల్లోనే అత్యధికంగా కోలుకున్నవారి సంఖ్య  కూడా ఉండటం గమనార్హం.
కొత్తగా కోలుకున్నవారిలో 80% మంది కేవలం 10 రాష్ట్రాలకు చెందినవారే కావటం గమనార్హం. అందులో మహారాష్ట్ర, కర్నాటక, కేరళ, ఆంధ్రప్రదేశ్, తమిళనాడు, ఉత్తరప్రదేశ్, ఒడిశా, పశ్చిమ బెంగాల్ ఢిల్లీ, చత్తీస్ గఢ్ ఉన్నాయి. అందులో మహారాష్ట్ర 26,000 మంది కొత్తగా కోలుకున్న కేసులతో ముందు వరుసలో ఉంది.
దేశంలో కొత్తగా 74,383 కేసులు కోవిడ్ పాజిటివ్ గా నిర్థారణ అయ్యాయి. ఈ కొత్త కేసులలో 80% కేసులు పది రాష్ట్రాలలోనే కేంద్రీకృతమై ఉండగా అందులో కేరళ రాష్ట్రంలో అత్యధిక కేసులు నమోదయ్యాయి. ఆ తరువాత స్థానం మహారాష్ట్రది. ఈ రెండు రాష్ట్రాలలో కలిసి 11,000 కొత్త కేసులు నమోదు కావటం గమనార్హం.
గడిచిన 24 గంటల్లో 918 మరణాలు నమోదయ్యాయి. వీటిలో84% కేసులు 10 రాష్ట్రాలనుంచి నమోదయ్యాయి. 308 మరణాలతో మహారాష్ట్రలో నిన్న 33% కేసులు నమోదు కాగా, 102 మరణాలతో కర్నాటక ఆ తరువాత స్థానంలో ఉంది.
మానవ వనరుల అభివృద్ధి మంత్రిత్వ శాఖ
కేంద్ర విద్య మంత్రిత్వ శాఖ ఆధ్వర్యంలోని ఉన్నత విద్య విభాగంలో స్వచ్ఛత ప్రతిజ్ఞ నిర్వహణ
‘స్వచ్ఛతా హి సేవ’ ప్రచారానికి సంబంధించిన వివిధ అంశాలపై సుమారు 170 మంది హెచ్ఈఐలు, యూజీసీ, ఏఐసీటీఈ ప్రతినిధులకు అవగాహన
కేంద్ర విద్య మంత్రిత్వ శాఖ ఆధ్వర్యంలోని ఉన్నత విద్య విభాగం కార్యదర్శి శ్రీ కె సంజయ్ మూర్తి, ‘స్వచ్ఛత హి సేవ’  ప్రచారంలో భాగంగా ఉన్నత విద్య విభాగం అధికార్లు, సిబ్బందితో స్వచ్ఛత ప్రతిజ్ఞ చేయించారు.
ప్రతి ఒక్కరు ఈ ప్రచారంలో చురుగ్గా పాల్గొనాలని, ‘స్వచ్ఛత హి సేవ’ సందేశాన్ని ఇతరుల వద్దకు కూడా తీసుకెళ్లాలని సూచించారు.
త్వరలో ప్రారంభం కానున్న ప్రత్యేక ప్రచారం 3.0, ఎస్హెచ్ఎస్, ‘మిషన్ లైఫ్’ గురించి అవగాహన కల్పించడానికి, కేంద్ర ప్రభుత్వ ఆధ్వర్యంలో పని చేసే హెచ్ఈఐల ఉప కులపతులు/డైరెక్టర్లతో శ్రీ కె సంజయ్ మూర్తి సమావేశం కూడా నిర్వహించారు.
సున్నా వృథా ప్రచారం, ప్లాస్టిక్ రహిత ప్రాంగణాలు, సమీపంలోని వ్యర్థాల నిర్వహణ కేంద్రాలను సందర్శించడం, శ్రమదానం కోసం పొరుగు ప్రాంతాలను దత్తత తీసుకోవడం వంటి ఎస్హెచ్ఎస్ సందేశాలను ప్రచారం చేసే కార్యక్రమాలకు మద్దతుగా విద్యార్థులు, అధ్యాపకులు, సిబ్బందిని సమీకరించాలని హెచ్ఈఐలను శ్రీ కె సంజయ్ మూర్తి అభ్యర్థించారు. దైనందిన జీవితంలో ప్లాస్టిక్ వినియోగాన్ని 'తగ్గించడం, పునర్వినియోగం, రీసైకిల్' సూత్రాన్ని ప్రచారం చేయాలని కూడా చెప్పారు. జీ20 న్యూదిల్లీ లీడర్స్ డిక్లరేషన్లో వివరించిన 'మిషన్ లైఫ్' సూత్రాలను తమ సంస్థల్లో ఆచరించాలని కూడా ఆయన హెచ్ఈఐలను ప్రోత్సహించారు.
దాదాపు 170 మంది హెచ్ఈఐలు, యూజీసీ, ఏఐసీటీఈ ప్రతినిధులు వర్చువల్ పద్ధతిలో ఈ కార్యక్రమంలో పాల్గొన్నారు.
హోం మంత్రిత్వ శాఖ
లాక్ డౌన్ మీద ఎన్ డి ఎం ఎ మార్గదర్శకాలు
విపత్తుల నిర్వహణ చట్టం, 2005 లోని సెక్షన్ 6   ప్రకారం జాతీయ విపత్తుల నిర్వహణ ప్రాధికార సంస్థ  కోవిడ్- 19 మహమ్మారి దేశానికి ప్రమాదకరమని నమ్మిన మీదట జాతీయ కార్యనిర్వాహక కమిటీ అధ్యక్షుడైన కేంద్ర హోమ్ శాఖ కార్యదర్శిని తగిన చర్యలు తీసుకోవాల్సిందిగాను, దేశంలో కోవిడ్ వ్యాప్తి చెందకుండా అవసరమైన మార్గదర్శకాలు జారీచేయవలసిందిగాను ఆదేశించింది. ఇందుకు అనుగుణంగా జాతీయ కార్యనిర్వాహక కమిటీ లాక్ డౌన్ కు సంబంధించిన నిబంధనలను జారీచేస్తూ ఎప్పటికప్పుడు దేశంలో దశలవారీ సడలింపులకు కూడా మార్గదర్శకాలు ఇస్తూ వచ్చింది.
దేశవ్యాప్త లాక్ డౌన్ విధించటం ద్వారా కోవిడ్-19 తీవ్రమైన వ్యాప్తిని భారత్ విజయవంతంగా అడ్డుకోగలిగింది. ఈ లాక్ డౌన్ సమయం అవసరమైన అదనపు ఆరోగ్య మౌలిక సదుపాయాలను కల్పించుకోవటానికి భారత దేశానికి బాగా సహాయకారి అయింది. ఈ సమయంలోనే ప్రత్యేకమైన ఐసొలేషన్ పడకల సంఖ్య రికార్డు స్థాయిలో 22 రెట్లు పెరిగింది. ఐసియు పడకల సంఖ్య 2020 మార్చి నాటి స్థితితో పోల్చుకుంటే 14 రెట్లు పెరిగింది. అదే విధంగా పరీక్షలు జరిపే లాబ్ ల సంఖ్య ఈ సమయంలో దాదాపు పది రెట్లు పెరిగింది. వ్యక్తిగత రక్షణకోసం వినియోగించే పిపిఇ కిట్లు తగిన ప్రమాణాలతో తయారు చేసుకోవటానికి స్వదేశీ తయారీ సంస్థలేవీ లేని పరిస్థితి ఉండగా ఇప్పుడు ఇప్పుడు దేశం స్వయం సమృద్ధం కావటమే కాకుండా ఎగుమతి చేయగలిగే స్థితిలో ఉంది. అదే విధంగా పరిమితంగా ఉన్న మాస్కుల, వెంటిలేటర్ల తయారీ సామర్థ్యం లాక్ డౌన్ సమయంలో ఉన్నప్పటితో పోల్చుకుంటే ఎంతో పెరిగి ఇప్పుడు ఇందులో స్వయం సమృద్ధ స్థాయికి చేరింది. ఇదే సమయంలో వివిధ విభాగాలలో వివిధ స్థాయి సిబ్బంది, వాలంటీర్లు కోవిడ్ సంబంధ సేవలకోసం, నిత్యావసరాలు, వైద్య సేవలకోసం అవసరమయ్యారు. ఆ అవసరాలకు తగినట్టుగా సమకూర్చి శిక్షణ ఇవ్వటానికి ఆరోగ్య, కుటుంబ సంక్షేమ మంత్రిత్వశాఖ వెబ్ సైట్ ఎంతగానో ఉపయోగపడింది. దీంతోబాటు ఆన్ లైన్ వేదిక ఐగాట్  కూడా అందుబాటులోకి వచ్చింది. లాక్ డౌన్ నిర్ణయం ఫలితంగా భారత్ లో వ్యాధి వ్యాప్తిని సమర్థంగా అడ్డుకొని దాదాపు 14–29 లక్షల కేసులను, 37–78 వేల మరణాలను అరికట్టగలిగినట్టు ఒక అంచనా.
కోవిడ్-19 ప్రభావాన్ని అడ్డుకోవటానికి, నియంత్రించటానికి, తగ్గించటానికి భారత ప్రభుత్వంఅనేక సమగ్రమైన కార్యక్రమాలు చేపట్టింది. గౌరవ ప్రధానమంత్రి, ఉన్నత స్థాయి మంత్రుల బృందం, కాబినెట్ కార్యదర్శి, కార్యదర్శుల కమిటీ, హోం వ్యవహారాల మంత్రిత్వశాఖలోని సీనియర్ అధికారులు, ఎన్ డి ఎం ఎ, ఆరోగ్య, కుటుంబ సంక్షేమ మంత్రిత్వశాఖ, ఇతర మంత్రిత్వశాఖలు, సంబంధిత విభాగాలు దేశంలో కోవిడ్-19 కు ప్రజారోగ్య స్పందనను పర్యవేక్షిస్తూ రావటం గమనార్హం.
జాతీయ విపత్తుల నిర్వహణ ప్రాధికార సంస్థ  సిఫార్సులకు అనుగుణంగా జాతీయ కార్యనిర్వాహక సంఘం జారీచేసిన మార్గదర్శకాలను పాటిస్తూ రాష్ట్రాలు తమ తమ రాష్ట్రాలలో వ్యాధి నియంత్రణకు స్వేచ్ఛగా చర్యలు తీసుకోవటానికి వీలుకల్పించారు.
హోమ్ వ్యవహారాల శాఖ సహాయమంత్రి శ్రీ నిత్యానంద్ రాయ్ ఈ రోజు లోక్ సభకు ఇచ్చిన లిఖితపూర్వక సమాధానం
ఆర్ధిక వ్యవహారాల మంత్రివర్గ సంఘం
బ్రహ్మపుత్ర వేలీ ఫర్టిలైజర్ కార్పొరేశన్ లిమిటెడ్, అసమ్ కు 100 కోట్ల రూపాయల ఆర్థిక సహాయానికి ఆమోదం తెలిపిన మంత్రిమండలి
బ్రహ్మపుత్ర వేలీ ఫర్టిలైజర్స్ కార్పొరేశన్ లిమిటెడ్ , నామరూప్  కు యూరియా తయారీ విభాగాల నిర్వహణ ను కొనసాగించడం కోసం 100 కోట్ల రూపాయల ఆర్థిక సహాయాన్ని అందించవలసిందంటూ ఎరువుల విభాగం తీసుకు వచ్చిన ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత వహిస్తున్న ఆర్థిక వ్యవహారాల మంత్రివర్గ సంఘం ఈ రోజు న ఆమోదం తెలిపింది.
కంపెనీల చట్టం ప్రకారం భారత ప్రభుత్వ ఎరువుల విభాగం  పరిపాలనపూర్వక నియంత్రణ లోని ఓ ప్రభుత్వ రంగ సంస్థ గా బ్రహ్మపుత్ర వేలీ ఫర్టిలైజర్స్ కార్పొరేశన్ లిమిటెడ్ , నామరూప్ ను ఏర్పాటు చేయడం జరిగింది. ప్రస్తుతం ఈ కంపెనీ అసమ్ లోని నామరూప్ లో గల బివిఎఫ్సిఎల్ పరిసరాల లో తన రెండు పాత ప్లాంటులైన నామరూప్-II ని, నామరూప్-III ని నడుపుతున్నది. భారతదేశం లో గ్యాస్ ఆధారితంగా నడిచే తొలి యూరియా తయారీ యూనిట్ కావడం తో పాటు మౌలిక సదుపాయాల పరంగా, ఫీడ్ స్టాక్ అందుబాటు పరంగా కొదువ ఏమీ లేకపోయినప్పటికీ కూడా తన ప్లాంటుల లోని సాంకేతిక విజ్ఞానం పాతదీ, కాలం చెల్లిపోయిందీ అయినందువల్ల ఈ కంపెనీ కి ఖర్చు కు తగిన విధం గా సముచితమైన ఉత్పాదన స్థాయి ని నిలబెట్టుకోవడం కష్టం అయిపోతోంది. ఈ ప్లాంటులను సురక్షితమైన విధంగాను, నిలకడైన రీతి లోను, ఆర్థిక నిర్వహణ పరంగా ఇవి సజావు గా సాగాలి అంటే గనక కొన్ని యంత్రాలను, ఉపకరణాలను పూర్తి మరమ్మత్తు చేయవలసిన /కొత్త సామగ్రి ని సమకూర్చవలసిన అవసరం ఎంతయినా ఉంది. మెకానికల్, ఎలక్ట్రికల్, ఇన్ స్ట్రుమెంటేశన్, ఉత్ప్రేరక వస్తువులు మొదలైన వాటిని కొనుగోలు చేయడంతో పాటుగా యూనిట్ లను సాఫీ గా నిర్వహించడానికి కనీస నిర్వహణ సంబంధి మరమ్మత్తులకు 100 కోట్ల రూపాయలు ఖర్చు కావచ్చని అంచనా వేయడమైంది. మరి ఈ కారణం గా భారత ప్రభుత్వం బ్రహ్మపుత్ర వేలీ ఫర్టిలైజర్స్ కార్పొరేశన్ లిమిటెడ్  కు 100 కోట్ల రూపాయల ఆర్థిక సహాయాన్ని అందించడానికి ఆమోదం తెలిపింది.
భారతదేశ ఈశాన్య ప్రాంతం లో ఏర్పాటైన బ్రహ్మపుత్ర వేలీ ఫర్టిలైజర్స్ కార్పొరేశన్ లిమిటెడ్ , ఆ ప్రాంతం లో ఆర్థిక వృద్ధి కి ఒక ముఖ్య పాత్ర ను పోషిస్తున్నది. బివిఎఫ్సిఎల్ కు 100 కోట్ల రూపాయల ఆర్థిక సహాయాన్ని అందిస్తే ప్రతి సంవత్సరం 3.90 లక్షల ఎమ్టి యూరియా ఉత్పత్తి సామర్ధ్యం కొనసాగుతూ, యావత్తు ఈశాన్య ప్రాంతం లో, ప్రత్యేకించి అసమ్ లో, తేయాకు పరిశ్రమ కు, వ్యవసాయ రంగానికి యూరియా సకాలం లో అందుబాటు లో ఉండేటట్లుగా ఈ కంపెనీ పూచీ పడగలుగుతుంది. దీనితో సుమారు 580 మంది ఉద్యోగులకు శాశ్వత ప్రాతిపదిక న, మరో 1500 మంది కి అడ్-హాక్ ప్రాతిపదిక న ఉపాధి కొనసాగేందుకు ఆస్కారం ఉంటుంది. దీనికి అదనం గా, ఈ సంస్థ ద్వారా 28,000 మంది కి పరోక్ష ప్రయోజనం కూడా లభిస్తుంది. దీనితో భారత ప్రభుత్వ ‘ఆత్మనిర్భర్ భారత్ అభియాన్’ కు సైతం ఊతం అందుతుంది.
మంత్రిమండలి
ఆయుష్మాన్ భారత్ పరిధిలోని ఆయుష్ ఆరోగ్య మరియు స్వస్థత కేంద్రాలను
జాతీయ ఆయుష్ మిషన్లో చేర్చేందుకు మంత్రివర్గ ఆమోదం
ప్రధానమంత్రి నరేంద్రమోదీ అధ్యక్షతన జరిగిన కేంద్ర మంత్రివర్గ సమావేశం ఆయుష్మాన్ భారత్ పథకంలో భాగంగా ఉన్న ఆయుష్ ఆరోగ్య మరియు స్వస్థత కేంద్రాలను జాతీయ ఆయుష్ మిషన్ పరిధిలో చేర్చేందుకు ఆమోదం తెలిపింది.
ఈ ప్రతిపాదన వల్ల ఆయుష్ ఆరోగ్య మరియు స్వస్థత కేంద్రాలను అయిదేళ్ళపాటు అంటే ఆర్ధిక సంవత్సరం 2019-20 నుంచి 2023-24 వరకు నిర్వహించేందుకు మొత్తం రూ. 3399.35 కోట్లు ఖర్చవుతుంది 
జాతీయ ఆయుష్ మిషన్ లో భాగంగా ఈ కేంద్రాలను నిర్వహించడం ద్వారా ఈ కింది లక్ష్యాలను సాధించాలి.
ఎ. ఆయుష్ సూత్రాలు మరియు వాడుకల ప్రకారం నివ్ర్వహిస్తున్న నివారణ, రోగానాశక, పునరావాస, ఉపశమనకర చికిత్సా విధానాన్ని ప్రస్తుత ప్రజారోగ్య సంరక్షణ వ్యవస్థతో ఏకీకరించి ఒక సమగ్ర స్వస్థత నమూనాను ఏర్పాటుచేయడం.
బి. ఆయుష్ సేవలను అందుబాటులోకి తేవడం ద్వారా వాటి గురించి తెలుసుకొని అవసరమైన వారు ఉపయోగించేలా చేయడం.
సి. ఆయుష్ సేవలలో జీవన విధానం, యోగ, ఔషద మొక్కలను గురింఛి సామాజిక జాగృతి మరియు ఆయుష్ వ్యవస్థల శక్తి మేరకు ఎంపిక చేసిన పరిస్థితులకు మందులు సమకూర్చడం.
దేశవ్యాప్తంగా 12,500 ఆయుష్ ఆరోగ్య మరియు స్వస్థత కేంద్రాల నిర్వహణకు రాష్ట్రాలు/కేంద్రపాలిత ప్రాంతాలు, కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ మరియు ఇతర సంబంధిత మంత్రిత్వ శాఖలతో సంప్రదించి ఈ దిగువ రెండు నమూనాలను కేంద్ర ఆయుష్ మంత్రిత్వ శాఖ ప్రతిపాదించింది:
- ప్రస్తుతం సేవలందిస్తున్న ఆయుష్ డిస్పెన్సరీల స్థాయి పెంపు 
- ప్రస్తుతం ఉన్న ఉప ఆరోగ్య కేంద్రాల స్థాయి పెంపు 
ప్రయోజనాలు:
-
- అందుబాటు ధరల్లో చికిత్స అందించడానికి వీలుగా సార్వత్రిక ఆరోగ్య సేవలను మరింత ఎక్కువగా లభ్యమవుతుంది
- ద్వితీయ, తృతీయ ఆరోగ్య సంరక్షణ సౌకర్యాలపై భారం తగ్గుతుంది
- “స్వయం సంరక్షణ” నమూనా వల్ల జేబు ఖర్చు తగ్గుతుంది
- నీతి అయోగ్ చెప్పినట్లు ఆయుష్ ఏకీకరణ
- లక్ష్యిత ప్రాంతాలలో ప్రామాణితం చేసిన స్వస్థత నమూనా అమలు
నేపధ్యం :
జాతీయ ఆరోగ్య విధానాన్ని 2017లో ఆమోదించారు. బహువిధ ఆరోగ్య వ్యవస్థలను ఉపయోగించి ఏకీకృత ఆరోగ్య సంరక్షణ ద్వారా ఆయుష్ ఆరోగ్య వ్యవస్థల  సామర్ధ్యాన్ని జాతీయ జీవన స్రవంతిలోకి తేవాలన్నది జాతీయ ఆరోగ్య విధానం అభిమతం.
సమగ్ర ప్రాధమిక ఆరోగ్య సేవలను అందించడానికి వీలుగా ప్రస్తుతం పనిచేస్తున్న ఉప ఆరోగ్య కేంద్రాలను , ప్రాధమిక ఆరోగ్య కేంద్రాలను కూడా పరివర్తన చేసి దేశవ్యాప్తంగా లక్షన్నర ఆరోగ్య మరియు స్వస్థత కేంద్రాలను ఏర్పాటు చేయాలని భారత ప్రభుత్వం 2018లో నిర్ణయించింది.
అంతేకాక దేశవ్యాప్తంగా ఆయుష్ మంత్రిత్వ శాఖ ఆధ్వర్యంలో ఆయుష్మాన్ భారత్ కింద దేశంలోని 10% ఆరోగ్య కేంద్రాలను అంటే 12,500 ఆయుష్ ఆరోగ్య మరియు స్వస్థత కేంద్రాలుగా మార్చాలని కూడా నిర్ణయించారు.
ఆయుష్ సూత్రాలు మరియు వాడుకలపై ఆధారపడి ముందుచూపుతో చేసిన ఈ ప్రతిపాదన వల్ల ఆయుష్ సేవలను ఎక్కువ మందికి అందుబాటులోకి తేవడం ద్వారా వాటి గురించి తెలుసుకొని అవసరమైన వారు ఉపయోగించేలా చేయడం జరుగుతుంది. అంతేకాక ‘స్వయం సంరక్షణ’ వంటి సాదికారత వల్ల వారికి రోగ భారం, జేబు ఖర్చు తగ్గుతాయి.
ఆర్థిక మంత్రిత్వ శాఖ
బెంగళూరులో సోదాలు నిర్వహించిన - ఆదాయపు పన్ను శాఖ
బెంగళూరు కేంద్రంగా ఉన్న ఒక భారీ మద్యం తయారీ బృందానికి చెందిన భారతదేశంలోని 26 వేర్వేరు ప్రదేశాలలో, ఆదాయపు పన్ను శాఖ, 2021 ఫిబ్రవరి, 2వ తేదీన, సోదాలు చేసి, ఆస్తులు స్వాధీనం చేసుకుంది. ఈ బృందానికి భారీగా భూములు ఉన్నాయి. ఈ భూములను బెంగళూరులో స్థావరంగా ఉన్న ఒక భవన నిర్మాణ దారునితో కలిసి, నివాస మరియు వాణిజ్య సముదాయాలుగా అభివృద్ధి చేస్తున్నారు. బెంగళూరు కేంద్రంగా పనిచేస్తున్న ఒక ప్రధాన బిల్డర్ తో ఉమ్మడి అభివృద్ధి ప్రాజెక్టుల పేరుతో, 692.82 కోట్ల రూపాయలకు పైగా ఆదాయాన్ని, మరుగున పరచడానికి సంబంధించిన సాక్ష్యాలు, ఈ సోదాల్లో, వెలుగులోకి వచ్చాయి. అలాగే, బృందంలోని కంపెనీలు, 86 కోట్ల రూపాయల మేర ఖర్చులను, మోసపూరితంగా, లెక్కలో చూపాయి. వారి మద్యం వ్యాపారానికి సంబంధించి, కేరళ స్థావరంగా ఉన్న ఒకానొక మద్యం తయారీ కర్మాగారం నుండి 74 కోట్ల రూపాయల మేర, లెక్కలో చూపని అమ్మకాలను కనుగొన్నారు. ఈ బృందంలోని మిగిలిన కంపెనీలు కూడా, 17 కోట్ల రూపాయల మేర నకిలీ ఖర్చులను లెక్కల్లో చూపారు. ఆదాయపు పన్ను చట్టం, 1961 లోని సెక్షన్ 69 సి నిబంధనలను ఆకర్షించే విధంగా, ఈ బృందానికి చెందిన డైరెక్టర్లు కూడా, 9 కోట్ల రూపాయల మేర వివరించలేని ఖర్చు చేశారు.
చాలా సంవత్సరాలుగా వారి ఉద్యోగులు మరియు సహచరుల పేర్లతో బినామి ఆస్తులలో పెద్ద మొత్తంలో పెట్టుబడులు పెట్టడం జరిగింది. ఈ విధంగా, మొత్తం 150 కోట్ల రూపాయల మేర 35 అనుమానాస్పద బినామి ఆస్తులు వారి బంధువులు మరియు సహచరుల పేర్లతో ఉన్నట్లు గుర్తించారు. గ్రూప్ కంపెనీ డైరెక్టర్ పేరు మీద విదేశీ ఆస్తులు కూడా ఉన్నట్లు ఆధారాలు లభించాయి.
సోదాలు, స్వాధీనం కోసం నిర్వహించిన చర్యల ఫలితంగా, మొత్తం మీద, 878.82 కోట్ల రూపాయల మేర, వెల్లడించని ఆదాయాన్ని కనుగొన్నారు.
తదుపరి దర్యాప్తు కొనసాగుతోంది.
జల శక్తి మంత్రిత్వ శాఖ
వినియోగంలోగల ఆనకట్టలు
భారత్లోని భారీ ఆనకట్టలపై 2019 నాటి కేంద్ర జలసంఘం  సంకలనం ప్రకారం దేశంలో పూర్తయిన భారీ ఆనకట్టల సంఖ్య 5,334గా ఉంది. ఈ భారీ ఆనకట్టలకు సంబంధించి రాష్ట్రాలు/కేంద్రపాలిత ప్రాంతాలవారీగాగల జాబితా అనుబంధంగా దీనికి జోడించబడింది. వీటిలో 234 పెద్ద ఆనకట్టలు 100 సంవత్సరాలకు పైబడినవి .
ఈ ఆనకట్టలలో అధిక శాతం రాష్ట్ర/కేంద్రపాలిత ప్రభుత్వాలు లేదా కేంద్ర/రాష్ట్ర ప్రభుత్వాల పరిధిలోని సంస్థల నిర్వహణలో ఉన్నవే. వాటి భద్రత బాధ్యత ఆయా రాష్ట్రాలపైనే ఉంటుంది కాబట్టి రుతుపవనాల రాకకు ముందు, ఆ తర్వాత నిర్దిష్ట కాలవ్యవధిలో ఆనకట్టల లోటుపాట్లను గుర్తించి తక్షణ చర్యలు తీసుకునే దిశగా తనిఖీ చేయించాల్సి ఉంటుంది. ఈ నేపథ్యంలో నిర్మాణ-నిర్వహణపరంగా భద్రత అంచనా లక్ష్యంగా సమగ్ర తనిఖీ కోసం కొన్ని రాష్ట్రాలు వివిధ రంగాల నిపుణులతో ఆనకట్టల భద్రత సమీక్ష బృందాలను ఏర్పాటు చేశాయి. అయితే, వాటి జీవిత కాలం సాధారణంగా ఆ పరిసరాల్లో నివసించే ప్రజల భద్రతకు హాని కలగకుండా నిర్దే్శిత లక్ష్యం నెరవేర్చగల సామర్థ్యానికి తగినట్లుగా ఉంటుంది.
మరోవైపు ఆనకట్టల వైఫల్యం సంబంధిత విపత్తుల నివారణకు, వాటి సురక్షిత పనితీరు సంబంధిత అంశాలపై భరోసా దిశగా సంస్థాగత యంత్రాంగం ఏర్పాటులో భాగంగా కేంద్ర ప్రభుత్వం ఆనకట్టల భద్రత చట్టం-2021ని రూపొందించింది. ఆనకట్టలపై నిఘా, తనిఖీ, నిర్వహణ సంబంధిత అంశాలు దీని పరిధిలోకి వస్తాయి. ఈ నిపుణుల బృందం ద్వారా ప్రతి ఆనకట్ట స్థితిగతుల నిర్ధారణతోపాటు హైడ్రోలాజిక్, హైడ్రాలిక్, సీస్మిక్, నిర్వహణ భద్రత సంబంధిత సాధారణ అంచనాలు, ఆనకట్టల సమగ్ర భద్రత మూల్యాంకనానికి ఈ చట్టం వీలు కల్పిస్తుంది.
దేశంలోని ప్రస్తుత ఆనకట్టలలో ఎంపిక చేసిన వాటి నిర్వహణ సామర్థ్యం, భద్రత మెరుగు కోసం కేంద్ర ప్రభుత్వం బాహ్యమార్గాలలో నిధుల సమీకరణ ద్వారా ఆనకట్టల పునరుద్ధరణ-మెరుగు పథకం  అమలు చేస్తోంది. దీనికింద 2012 ఏప్రిల్ నుంచి 2021 మార్చివరకు ప్రపంచ బ్యాంకు నిధులతో ‘డ్రిప్’ తొలిదశ కింద 7 రాష్ట్రాల్లోని 223 ఆనకట్టల భద్రతపై సమగ్ర తనిఖీ నిర్వహించబడింది. తదనుగుణంగా రూ.2,567 కోట్లతో వాటి పునరుద్ధరణ పనులు కూడా చేపట్టింది. ఇక ఇప్పుడు కేంద్ర ప్రభుత్వం డ్రిప్ ఫేజ్-II, IIIల కింద కార్యక్రమాలు చేపట్టింది. ఈ రెండు దశలకింద పదేళ్ల వ్యవధిలో రూ.10,211 కోట్ల బడ్జెట్తో 19 రాష్ట్రాల్లోగల 736 ఆనకట్టల పునరుద్ధరణ-భద్రత కార్యక్రమాలు చేపట్టనుంది.
లోక్సభలో ఇవాళ ఒక ప్రశ్నకు లిఖితపూర్వకంగా ఇచ్చిన సమాధానంలో జలశక్తి శాఖ సహాయ మంత్రి శ్రీ బిశ్వేశ్వర్ తుడు ఈ సమాచారం వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
67 కోట్ల డోసుల మైలురాయి దాటిన భారతదేశ కొవిడ్-19 టీకా కార్యక్రమం
గత 24 గంటల్లో 74 లక్షలకు పైగా టీకాలు
97.45 శాతానికి చేరిన రికవరీ రేటు
గత 24 గంటల్లో 45,352 కొత్త కేసులు నమోదు
మొత్తం కేసుల్లో క్రియాశీల కేసులు  1.22 శాతం
వారపు పాజిటివిటీ రేటు  గత 70 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమం నిన్నటితో 67 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు తాత్కాలిక సమాచారం ప్రకారం; గత 24 గంటల్లో ఇచ్చిన 74,84,333 డోసులతో కలిపి, మొత్తంగా 67.09 కోట్ల డోసులను  టీకా కార్యక్రమం అధిగమించింది. 70,34,846 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
హెచ్సీడబ్ల్యూలు
|
|
మొదటి డోసు
|
|
1,03,59,980
|
|
రెండో డోసు
|
|
84,31,889
|
|
ఎఫ్ఎల్డబ్ల్యూలు
|
|
మొదటి డోసు
|
|
1,83,27,552
|
|
రెండో డోసు
|
|
1,33,92,967
|
|
18-44 ఏళ్ల వారు
|
|
మొదటి డోసు
|
|
26,38,65,685
|
|
రెండో డోసు
|
|
3,10,32,810
|
|
45-59 ఏళ్ల వారు
|
|
మొదటి డోసు
|
|
13,43,94,957
|
|
రెండో డోసు
|
|
5,65,34,391
|
|
60 ఏళ్లు పైబడినవారు
|
|
మొదటి డోసు
|
|
8,85,83,164
|
|
రెండో డోసు
|
|
4,60,36,573
|
|
మొత్తం
|
|
67,09,59,968
దేశవ్యాప్తంగా టీకాల వేగాన్ని పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది.
గత 24 గంటల్లో 34,791 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,20,63,616కు పెరిగింది.
దేశవ్యాప్త రికవరీ రేటు 97.45 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 68వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 45,352 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 3,99,778. దేశంలోని మొత్తం పాజిటివ్ కేసుల్లో ఇది 1.22 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 16,66,334 పరీక్షలు చేశారు. దేశవ్యాప్తంగా ఇప్పటివరకు 52.65 కోట్ల  పరీక్షలు నిర్వహించారు.
వారపు పాజిటివిటీ రేటు 2.66 శాతంగా ఉంది. గత 70 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 2.72 శాతంగా ఉంది. గత 88 రోజులుగా రోజువారీ పాజిటివిటీ రేటు 5 శాతం కంటే తక్కువగా నమోదవుతోంది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
స్వచ్ఛ భారత్ మిషన్ 2.0 కోసం సిఎస్ఆర్
దేశంలో అన్ని పట్టణ ప్రాంతాలను బహిరంగ మల విసర్జన రహిత ప్రాంతాలుగా  అభివృద్ధి చేసి, శాస్త్రీయ విధానంలో వెలువడుతున్న మొత్తం ఘన వ్యర్థాలను శుద్ధి చేయడం లక్ష్యంగా 2014 అక్టోబర్ నెలలో స్వచ్ఛ భారత్ మిషన్ -అర్బన్  ప్రారంభమయ్యింది. స్వచ్ఛ భారత్ మిషన్ -అర్బన్ లో సాధించిన ప్రగతిని కొనసాగించడానికి పథకం 2వ దశ స్వచ్ఛ భారత్ మిషన్ -అర్బన్ 2.0 ప్రారంభమయ్యింది. గృహాలలో వ్యక్తిగత మరుగుదొడ్లు, సామాజిక మరుగుదొడ్లు/ ప్రజా మరుగుదొడ్లు నిర్మాణం, వినియోగించిన నీటిని శుద్ధి చేయడం,విద్యా,సమాచారం ప్రచారం, సామర్థ్య నిర్మాణం, నైపుణ్యాభివృద్ధి, పరికరాల నిర్వహణపై శిక్షణ ఇవ్వడానికి కేంద్ర ప్రభుత్వం విధులు సమకూరుస్తోంది.
2014లో స్వచ్ఛ భారత్ మిషన్ -అర్బన్ ప్రారంభమైన నాటి నుంచి 62.81 లక్షల ఇళ్లలో మరుగుదొడ్లు , 6.36 లక్షల సామాజిక మరుగుదొడ్లు/ ప్రజా మరుగుదొడ్ల  నిర్మాణం పూర్తయింది. మొత్తం 92,634 వార్డులలో 89,699 వార్డులలో వ్యర్థాలను ఇంటింటి నుంచి సేకరిస్తున్నారు. వెలువడిన ప్రాంతంలోనే వ్యర్థాలను వేరు చేసే కార్యక్రమం 83,487 వార్డులలో అమలులో ఉంది. వెలువడుతున్న వ్యర్థాలలో 75% వ్యర్థాలు శుద్ధి అవుతున్నాయి.
అమృత్ లో సాధించిన ప్రగతిని కొనసాగించడానికి 2021లో అమృత్ 2.0 ప్రారంభమయ్యింది. మౌలిక సదుపాయాల కల్పన , సంస్కరణలు అమలు ద్వారా పట్టణ ప్రాంతాల్లో నివసిస్తున్న ప్రజలకు సులభతరం జీవం సౌలభ్యం కల్పించాలన్న లక్ష్యంతో అమృత్ పథకం అమలు జరుగుతోంది. అమృత్ పథకంలో భాగంగా 1,29,636 కోట్ల రూపాయల ఖర్చు అంచనాలతో రూపొందిన 6,527 రాష్ట్ర నీటి సరఫరా కార్యాచరణ ప్రణాళికలకు కేంద్ర గృహ నిర్మాణం, పట్టణ వ్యవహారాల మంత్రిత్వ శాఖ ఆమోదం తెలిపింది. 2,996 నీటి సరఫరా ప్రాజెక్టులను 87,896 కోట్ల రూపాయల ఖర్చుతో చేపడతారు. 37,636 కోట్ల రూపాయల ఖర్చుతో 447 వ్యర్థాలను శుద్ధి చేసే కేంద్రాలను, 439 కోట్ల రూపాయల ఖర్చుతో 982 పార్కులు/ హరిత అభివృద్ధి ప్రాజెక్టుల నిర్మాణం జరుగుతుంది. ఆమోదించిన ప్రాజెక్టులలో ఇప్పటికే 103.99 కోట్ల రూపాయల ఖర్చుతో 20 ప్రాజెక్టుల నిర్మాణం పూర్తయింది. 5634.55 కోట్ల అంచనాలతో చేపట్టిన పనుల నిర్మాణం వివిధ దశల్లో ఉంది.
దేశంలోని అన్ని పట్టణ ప్రాంతాల్లో 1,41,600 కోట్ల రూపాయల ఖర్చుతో పనులు చేపట్టే విధంగా స్వచ్ఛ భారత్ మిషన్ -అర్బన్ 2.0, అమృత్ 2.0 పథకాలు 2021 అక్టోబర్ 1వ తేదీన ప్రారంభమయ్యాయి. 2,77,000 కోట్ల రూపాయలను కేంద్ర తన వాటాగా విడుదల చేస్తుంది. రాష్ట్రాలు, స్థానిక పట్టణ సంస్థలు,ప్రభుత్వ ప్రైవేటు భాగస్వామ్యం ద్వారా మిగిలిన నిధులు సమీకరిస్తారు. ఈ రెండు ప్రాజెక్టుల అమలులో సిఎస్ ఆర్ వాటా ఉండాలని నిబంధన ఏమీ లేదు.
స్వచ్ఛ భారత్ మిషన్ -అర్బన్ 2.0, అమృత్ 2.0 పథకాలతో సహా అన్ని కేంద్ర ప్రాయోజిత పథకాల కింద నిధులు విడుదల చేయడానికి సంబంధించి 2021 మార్చి 23న కేంద్ర ఆర్థిక మంత్రిత్వ శాఖ ఖర్చుల విభాగం నూతన మార్గదర్శకాలు జారీ చేసింది.దీని ప్రకారం షెడ్యూల్డ్ వాణిజ్య బ్యాంకు లో ఉన్న సింగల్ నోడల్ అకౌంట్ ద్వారా ఒక సింగల్ నోడల్ ఏజెన్సీ నిధుల విడుదల ప్రక్రియను పర్యవేక్షిస్తుంది. అవసరాలకు అనుగుణంగా రాష్ట్రాలు విడుదల చేసిన నిధుల వివరాలు తెలియజేస్తూ కార్యక్రమాలను అమలు చేయడానికి ఏర్పటైన సంస్థ జీరో బాలన్స్ విధానంలో సింగల్ నోడల్ అకౌంట్ ద్వారా నిధులు పొంది, నిధుల వినియోగంపై నివేదిక అందిస్తుంది.
ఈ సమాచారాన్ని కేంద్ర గృహ నిర్మాణం, పట్టణ వ్యవహారాల శాఖ సహాయ మంత్రి శ్రీ కౌశల్ కిషోర్ ఈ రోజు రాజ్యసభలో ఒక ప్రశాంకు లిఖిత పూర్వకంగా ఇచ్చిన సమాధానంలో తెలిపారు.
రక్షణ మంత్రిత్వ శాఖ
గోవాలో ఆరోగ్య కార్యకర్తల కోసం ఢిల్లీ నుండి ఫేస్ మాస్కులను తరలించడానికి ఐఎల్38 విమానాన్ని వినియోగించిన భారత నావికా దళం
భారత నావికా దళం తగు ఏర్పాట్లు చేయడంతో గోవాలో ఫేస్ మాస్కులకు ఏర్పడిన కొరతను సకాలంలో తీర్చగలిగారు. గోవా- ఇండియన్ మెడికల్ అసోసియేషన్ డిమాండ్ మేరకు 60,000 ఫేస్ మాస్కులు ఢిల్లీ నుండి తెప్పించాల్సి ఉంది. అయితే లాక్ డౌన్ వల్ల ఢిల్లీలో ట్రక్కులు కదలకపోవడంతో రవాణా స్తంభించింది. వెంటనే భారత నావికా దళాన్ని రంగంలోకి దింపారు.
ఈ మేరకు, భారత నావికా దళానికి చెందిన దీర్ఘ శ్రేణి సముద్ర పర్యవేక్షణ విమానం ఇల్యూషిన్ 38 ఎస్డీ  ని ఈ రోజు  న్యూఢిల్లీ లోని పాలమ్ విమానాశ్రయానికి ఐఎన్ఎస్ హన్సా నుండి తెప్పించి సిద్ధం చేసారు. ఢిల్లీలో మాస్కుల సమీకరణను పాలం వైమానిక దళం స్టేషన్ సమన్వయము చేసింది. వెంటనే ఫేస్ మాస్కులను గోవా కి తరలించారు.
ప్రధాన మంత్రి కార్యాలయం
ప్రధానమంత్రి తో సమావేశమైన లద్దాఖ్ లెఫ్ టెనంట్ గవర్నర్ బ్రిగేడియర్  శ్రీ బి.డి.మిశ్రా
ప్రధాన మంత్రి శ్రీ నరేంద్ర మోదీ తో లద్దాఖ్ లెఫ్ టెనంట్ గవర్నర్ బ్రిగేడియర్  శ్రీ బి.డి. మిశ్రా న్యూ ఢిల్లీ లో ఈ రోజు న సమావేశమయ్యారు.
ప్రధాన మంత్రి కార్యాలయం ఒక ట్వీట్ లో -
‘‘ప్రధాన మంత్రి శ్రీ @narendramodi తో లద్దాఖ్ లెఫ్ టెనంట్ గవర్నర్ బ్రిగేడియర్  శ్రీ బి.డి. మిశ్రా సమావేశమయ్యారు.’’ అని తెలియ జేసింది.
(